Okinavų kalba
Okinavų kalba (okinaviškai: 沖縄口, うちなーぐち, Uchināguchi, [ʔut͡ɕinaːɡut͡ɕi]) – Riūkiū kalboms priklausanti kalba, kuria kalbama Okinavoje ir aplinkui ją esančiose salose – Keramoje, Kumedžimoje, Tonakyje ir Agunyje bei kitose mažesnėse salose į rytus nuo Okinavos salos. Kalba skirstoma į 2 grupes: centrinę (standartinę), Šiuri-Nahos ir pietinę. Šiuri dialektas buvo sunormintas Riūkiū karalystės eros laikotarpiu, ją valdant karaliui Šio Šinui (1477–1526). Tai buvo valstybinė kalba, vartota rūmuose ir aristokratijos. Visos tos eros dainos ir poemos parašytos Šiuri tarme. Šiaurės Okinavoje vartojama kalba neretai laikoma atskira kalba (žr. Kunigami kalba).